Kevin Peter Hall

Kevin Peter Hall (9. toukokuuta 1955 – 10. huhtikuuta 1991) oli yhdysvaltalainen näyttelijä. 

Hall esiintyi huomattavan pituutensa johdosta usein hirviörooleissa, hän oli 2,20 metriä pitkä. Hänellä oli osia muun muassa elokuvissa Bigfoot ja Hendersonit (1987), Predator – saalistaja (1987) ja Predator 2 (1990). 

Hall meni vuonna 1989 naimisiin Alaina Reedin kanssa ja he saivat kaksi lasta. Vuonna 1990 hän joutui auto-onnettomuuteen, hänelle jouduttiin tekemään verensiirto, mutta luovutettu veri oli HIV:n saastuttamaa, ja näyttelijä menehtyi AIDS:in komplikaatioihin huhtikuussa 1991.

Yhdysvaltalaiset näyttelijät
Vuonna 1955 syntyneet
Vuonna 1991 kuolleet